
In teologia ortodoxa contemporana, problema postului se afla printre preocupările ei de 
seama. Având in vedere stadiul actual al discuţiilor privitoare la aceasta tema, in cele ce 
urmează vom prezenta câteva aspecte ale acestei probleme, insistând mai ales asupra 
necesitaţii respectării postului bisericesc, ca porunca divina si practica tradiţionala a 
Bisericii, de care este legata atât structura anului bisericesc, cat si succesiunea sărbătorilor. 
De asemenea, postul este si un mijloc de desăvârşire morala, dar si o cale de ajutorare a 
aproapelui din prisosul adunat prin renunţarea benevola ia consumarea indreptatita a 
bunurilor. 

întrucât despre felurile postului sau despre posturile de o zi ori de durata s-a scris detaliat si 
limpede iar părerile teologilor romani cu privire la readaptarea dispoziţiilor care 
reglementează postul au fost prezentate pe larg, vom infatisa punctul de vedere ortodox 
care a devenit normativ in orientarea actuala referitoare la post. Sa vedem mai intai 
fundamentarea scripturistica si teologica a postului. 

1. Mărturii scripturistice 

Postul, ca abţinere totala sau parţiala de la anumite feluri de mâncare, pe o perioada mai 
mica sau mai mare este o practica foarte veche. El este o porunca divina pe care o găsim 
formulata chiar de la inceputul creaţiei când Dumnezeu se adresează primului om zicandu-i : 
"Din toţi pomii din rai sa mănânci, iar din pomul cunoştinţei binelui si râului sa nu mănânci, 
căci in ziua in care vei manca din el vei muri negreşit" (Facerea 2, 16-17). Aceasta ii 
indreptateste pe Sfanţul Vasile cel Mare sa afirme ca "postul este de aceeaşi vârsta cu 
omenirea, pentru ca el a fost legalizat Paradis". Legea lui Moise, pe care acesta a primit-o in 
urma unui post de 40 de zile, reglementează in amănunt dispoziţiile privitoare la post in 
Vechiul Testament, precizând mai ales timpul postirii. Astfel, este cunoscut postul din ziua 
curăţirii sau ispăşirii din ziua a zecea a lunii a şaptea, când sufletele trebuie smerite prin 
post (Levitic 16, 29 si 23, 32). La acestea s-au adăugat alte posturi generale in diverse luni 
(a patra, a cincea, a şasea si a zecea). Toate aceste posturi erau de cate o singura zi. Cu 
vremea, evreii au ajuns sa postească in fiecare luna cate o zi, iar cei mai zeloşi (fariseii) cate 
doua zile pe săptămâna, luni si joi (Luca 18, 12). Vechiul Testament mai aminteşte si de 
posturi generale speciale, practicate si in diverse imprejurari triste din viata poporului evreu 
sau pentru inlaturarea unor pedepse divine (Judecători 20, 26 ; Estera 4, 13; leremia 36, 9; 
loil 2, 12). De asemenea, in Vechiul Testament se practica si postul particular sau individual 
cum este cel al lui Moise de 40 de zile (Ieşire 24, 28), al lui Daniil in Babilon, de trei 
săptămâni (Daniel 10, 2-3), al regelui David (Psalmii 34, 13 si 18, 24), al proorocului llie (III 
Regi 19, 8) si al proorocitei Ana (Luca 2, 36-37). Atât posturile generale cat si cele 
particulare erau insotite de acte de pocăinţa, postul urmărind smerenia in fata lui Dumnezeu 
si diminuarea poftelor trupeşti. 



Mântuitorul lisus Hristos a postit si El inainte de inceputul activităţii Sale publice. După 
postul Sau de 40 de zile, in pustiu, El a inceput propovaduirea, arătând strânsa corelaţie in 
procesul de desăvârşire morala (Matei 4, 1-21). El a invatat si pe ucenicii Sai cum sa 
postească, accentuând starea sufleteasca corespunzătoare acestui act care nu trebuie făcut 
de forma (Matei 6, 16-18). De asemenea, El a arătat ca postul trebuie insotit de rugăciune, 
fiind un mijloc de lupta impotriva ispitelor diavolului (Matei 17, 21 ; Marcu 9, 20). De altfel, in 
multe locuri din Noul Testament, postul este recomandat ca mijloc de indreptare, de elevaţie 
spirituala si de pocăinţa (Fapte, 2, 9 ; 13, 2 ; 14, 23). 

După exemplul Mântuitorului, postul a fost practicat si de Sfinţii Apostoli mai ales inainte de 
a incepe lucrarea lor de propovaduire a Evangheliei. Si au postit si au invatat si pe ucenicii si 
urmaşii lor sa practice postul unit cu rugăciunea (Fapte 13, 13; 14, 23; I Cor. 7, 5; II Cor. 6,5). 

2. Mărturii tradiţionale 

După perioada apostolica, literatura teologica a părinţilor si scriitorilor bisericeşti infatiseaza 
menţiuni numeroase cu privire la practicarea postului. Astfel, Didahia celor 12 Apostoii arata 
ca creştinii trebuie sa postească miercurea si vinerea, in amintirea evenimentelor triste din 
viata Mântuitorului : prinderea si răstignirea Sa pe cruce. Sfanţul Clement Romanul, in a 
doua Epistola către Corinteni, vorbind de legătura dintre rugăciune si post, arata ca "mai 
bun este postul decât rugăciunea". începând din epoca apostolica si post apostolica, postul 
de miercuri si de vineri, ca si cel al Pastelui, (Postul Mare) au devenit pentru creştini o 
instituţie sfânta si venerabila. Astfel, canonul 69 apostolic accentuează porunca postului 
pentru membrii Bisericii : "Daca vreun episcop sau presbiter, sau diacon, sau ipodiacon, sau 
citeţ, sau cântăreţ, nu posteşte sfanţul si marele post al Paştilor sau Miercurea sau Vinerea, 
sa se caterisească... iar daca va fi laic sa se afurisească". 

Mărturii despre post in aceasta perioada, găsim la părinţii si scriitori bisericeşti : Barnaba, Sf. 
Iustin Martirul si Filozoful, Sf. Policarp, Hernia (Pastorul), Clement Alexandrinul, iar din secolul 
al IV-lea mărturiile sunt tot mai numeroase. 

Cat priveşte Postul Mare, acesta era respectat cu toata stricteţea chiar de la inceput. Modul 
si timpul postirii insa, difereau : unii posteau complet zilnic, iar seara mâncau, alţii posteau 
mai multe zile in sir, ajungandu-se cu vremea pana la sase săptămâni. După secolul al IV- 
lea, Biserica a adoptat definitiv vechea practica, de origine antiohiana, a postului de şapte 
săptămâni. 

Celelalte posturi, respectate de Biserica Ortodoxa sunt de date mai noi, dar hotărârile 
bisericeşti privitoare la observarea lor nu fac altceva decât sa consfinţească practici care 
erau de mult in uz, foarte bazate pe porunca divina a postului păstrata in Sfânta Scriptura. 
Astfel, Postul Crăciunului este pomenit din secolele IV-V, iar sinodul local din Constantinopol 
(1166) nu face altceva decât sa uniformizeze durata acestui post, practicat de mult. Postul 
Sfinţilor Apostoli este amintit de Constituţiile Apostolice (cartea a V-a, cap. 20). Postul 
Adormirii Maicii Domnului este cel mai nou dintre cele patru posturi de durata, originea lui 
fiind in legătura cu dezvoltarea cultului Maicii Domnului după secolul V. întrucât la inceput, 
nici timpul din cursul anului, nici durata si nici felul postirii nu erau uniforme, data si durata 
postului au fost uniformizate in secolul XII, pentru intreaga Ortodoxie. 

In jurul secolului IX, avem insemnari si cu privire la anumite posturi deosebite, cum este cel 
din ziua inaltarii Sfintei Cruci sau din ajunul Bobotezei. 

Fixate definitiv de autoritatea bisericeasca, pe baza pomenirii Mântuitorului si a practicii 
indelungate a Bisericii, posturile au constituit o realitate vie in viata duhovniceasca a 
creştinilor. Aceasta practica a devenit obligatorie pentru orice bun creştin, asa cum arata 



porunca a doua bisericeasca : "Sa ţinem toate posturile de peste an", postul fiind socotit ca 
un mijloc de desăvârşire morala si de mântuire. Cu vremea insa, o parte dintre creştini, 
incepand cu cei protestanţi, au abandonat aceasta practica veche, iar in Biserica Romano- 
Catolica zilele de post s-au redus, usurandu-se si exigentele privitoare la felul postirii, spre 
deosebire de Biserica Ortodoxa care a rămas la practica ei tradiţionala. 

3. Postul in zilele noastre 

In vremea noastră, insa, respectarea posturilor a devenit o problema mai grea datorita noilor 
condiţii de munca si de viata si transformărilor care au intervenit in viata societăţii si in 
lume. 

In aceasta situaţie, duhovnicii trebuie sa facă uz de iconomie in aplicarea dispoziţiilor, 
privitoare la post, care condiţionează si primirea Sfintei impartasanii. De aceea, s-a născut 
ideea adaptării prescripţiilor bisericeşti privitoare la postire, in funcţie de condiţiile de viata, 
clima si zona geografica unde trăiesc credincioşii. Asa se face ca, chiar de la prima 
Conferinţa panortodoxa de la Rhodos (1961), care a stabilit lista problemelor de discutat la 
un viitor sinod panortodox, tema aceasta este prezenta cu următoarea formulare : 
Readaptarea dispoziţiilor cu privire la posturile bisericeşti la. necesităţile epocii 
contemporane. Apoi, pe lista temelor stabilite de a patra Conferinţa panortodoxa de la 
Chambesy (8-16 iunie 1968), intre cele sase figurează si tema noastră cu următoarea 
formulare: Readaptarea dispoziţiilor bisericeşti despre post, in conformitate cu cerinţele 
epocii actuale. Ea a fost incredintata Bisericii Ortodoxe Sârbe, spre studiere si, pe baza 
studiului intocmit de aceasta, Comisia interortodoxa pregătitoare a Marelui Sinod Ortodox, 
din 1971, a elaborat un referat in care se propun unele adaptări sau mai precis unele 
prescurtări si indulciri in ceea ce priveşte modul postirii, dând mai multa putere duhovnicilor 
de a dezlega postul. Intre aceste masuri menţionam : dezlegarea anumitor alimente, ca 
untdelemn si peste, in zilele de miercuri si vineri, afara de cele din timpul postului sau din 
zilele de ajunare ,- sa se postească numai prima si ultima săptămâna din Postul Mare, iar in 
rest, sa se permită dezlegare la peste si untdelemn, cu excepţia zilelor de miercuri si vineri, 
Postul Crăciunului sa fie redus la jumătate si sa se ingaduie dezlegarea la peste si 
untdelemn, in afara de ultimele cinci zile sau sa ramina postul in intregime, facandu-se 
dezlegare in toate zilele cu excepţia primelor si ultimelor zile ; Postul Sfinţilor Apostoli sa fie 
de opt zile si sa se permită dezlegarea in toate zilele cu excepţia zilelor de miercuri si vineri, 
iar cel al Adormirii Maicii Domnului sa ramana intreg, ingaduindu-se aceeaşi dezlegare, cu 
excepţia zilelor de miercuri si vineri. 

Referatul acesta, impreuna cu cele ale celorlalte teme, a căpătat o forma aproape definitiva 
si a fost trimis Bisericilor Ortodoxe spre evaluare. 

Discutarea in continuare a temelor pentru Marele Sinod Ortodox si diversele propuneri 
survenite pe parcurs, n-au inlaturat insa tema postului ; ea a rămas in picioare pe agenda de 
lucru. Prima Conferinţa presinodala, din 1976, care a fixat definitiv lista celor zece teme de 
discutat la viitorul Mare Sinod al Bisericii Ortodoxe, problema postului a fost menţinută cu 
aceeaşi formulare. Ea a fost incredintata spre studiere Bisericilor : Antiohiei, Serbiei, 
Bulgariei, Ciprului, Greciei si Poloniei. 

Cea de a doua Conferinţa presinodala, intrunita in septembrie 1982, a dezbătut intre cele 
trei teme stabilite dinainte si pe cea a postului. După discuţiile si dezbaterile care au avut loc 
pe comisii s-au prezentat plenului Conferinţei argumentele cuprinse in poziţia Bisericii 
Ortodoxe Romane pentru păstrarea neschimbata a postului. Postul este o lege dumnezeiasca 
si este legat de pocăinţa, el este o randuiala sfânta care asigura stăpânirea duhului asupra 
patimilor trupeşti. Postul este o jertfa liber consimţita de, credincios pentru progresul sau 
duhovnicesc ; este o negare de buna voie a tot ceea ce inrobeste sufletul; el este mijloc de 
supunere, intarire a voinţei, este cea mai mare contribuţie a omului pe calea sfinţirii lui. De 



asemenea, este un mijloc de binefacere sociala. El are o importanta deosebita in anul 
liturgic, pentru pregătirea sărbătorilor, in privinţa aplicării iconomiei, privitor la post, se lasă 
la aprecierea Bisericilor locale, a episcopului locului si a imputernicitului acestuia, 
duhovnicul. 

In concluzie, tema a fost amânata pentru a fi dezbătută la o alta Conferinţa presinodala 
pregătitoare pe motivul ca pregătirea făcuta pana in prezent este insuficienta pentru ca 
Ortodoxia sa se poată exprima in unanimitate, Bisericile Ortodoxe urmând sa trimită 
observaţiile lor in legătura cu acest punct, evitandu-se astfel luarea unei hotărâri pripite si 
lasand Bisericilor Ortodoxe locale posibilitatea de a pregăti pe credincios, in spiritul 
adevăratei tradiţii, pentru aceasta schimbare. Conferinţa a doua presinodala a hotărât ca 
practica existenta sa ramana in vigoare pana când Sfanţul si Marele Sinod va examina 
problema pe baza propunerilor unei Conferinţe panortodoxe presinodale insarcinata cu 
istudierea acestei probleme. 

4. Punctul de vedere ortodox referitor la post 

Acesta este stadiul in care ne aflam in momentul de fata, in legătura cu tema postului. 
Precum vedem, punctul de vedere al Bisericii Ortodoxe Romane, insusit si de celelalte 
Biserici Ortodoxe surori, este acela ca postul este o instituţie sfânta a Bisericii la care nu 
putem si nu trebuie sa renunţam cu atâta uşurinţa, schimbând, adoptând si micşorând 
prescripţiile canonice, referitoare la el. Acest punct de vedere se intemeiaza pe 
insemnatatea pe care postul o are in viata credincioşilor si a Bisericii. El este si ramane un 
mijloc de mântuire si de desăvârşire morala. Postul potoleşte poftele trupeşti si tine aprinsa 
flacăra castităţii, deprinde si intareste voinţa, facand-o sa domine lăcomia pantecelui, 
socotita ca inceputul tuturor păcatelor : beţia, lenea, desfranarea, furtul, inselaciunea, 
avaritia, invidia. Pentru ca, asa cum subliniază unii Sfinţi Părinţi, "hrana trebuie data trupului 
nu pentru satisfacerea plăcerii, ci spre satisfacerea slăbiciunii", căci "cei care se impartasesc 
din mâncări din alte pricini, se vor osândi ca cei care s-au dedat desfătării". Sau, asa cum 
spune si cunoscutul dicton "nu trăim ca sa mâneam, ci mâneam ca sa trăim". 

Postul este un mijloc de elevaţie sufleteasca, de dominare a sufletului asupra patimilor 
trupeşti. Postul ii debarasează si-l uşurează pe creştin de toate ispitele, de balastul si povara 
uneltirilor celui viclean care aduc "intunecare gândurilor si tulburare cugetelor". El este o 
jertfa bineplacuta lui Dumnezeu sau, cu alte cuvinte, un act de cult, este un act de pocăinţa 
pentru păcatele săvârşite si un exerciţiu care pune inceput virtuţilor de tot felul. Pentru 
creştinul ortodox, postul este condiţie pentru dobândirea sfinţeniei. In concepţia ortodoxa 
intre post si sfinţenie exista o corelaţie strânsa. Ea este exprimata si in felul in care 
reprezentam pe sfinţi in iconografie unde ei apar totdeauna cu chipurile slabe, subţiate si 
transfigurate, datorita postului. Postul este o caracteristica prin excelenta a Ortodoxiei si o 
amprenta a creştinismului ortodox, in mentalitatea ortodoxa populara cel care nu posteşte 
este considerat spurcat si pagan. 

Se intelege, insa, de la sine ca postul, ca abţinere de la mâncare, băutura si pofte trupeşti, 
nu este singurul mijloc de desăvârşire si cea mai importanta datorie creştineasca. Postul 
trupesc trebuie dublat negreşit de cel sufletesc, de rugăciune, de milostenie si de orice fapta 
de caritate. Numai asa el este un post deplin. Din acest punct de vedere, putem spune ca 
postul are o importanta sociala, constituind un mijloc si o forţa de progres, de intrajutorare. 
Sub aceasta forma el este strâns legat de o alta virtute si anume de cumpătare, care cere 
omului sa folosească din bunurile pe care Dumnezeu i le da, numai atât cat ii trebuie. Prin 
intrebuintarea raţionala si echilibrata a bunurilor materiale, prin renunţarea de buna voie la 
consumarea indreptatita a lor, creştinul poate oferi si celui care nu are posibilitatea de 
intretinere si de existenta. 



Pentru Biserica Ortodoxa postul are insa o mare importanta in ceea ce priveşte anul liturgic 
sau bisericesc, fiind legat strâns de marile sărbători creştine. Nu putem sa concepem 
invierea (Pastele), Crăciunul (Naşterea Domnului), Adormirea Maicii Domnului sau 
sărbătoarea Sfinţilor Apostoli Petru si Pavel fara post. însemnătatea acestor mari sărbători 
creştine, ca si a altora cum sunt : înălţarea Sfintei Cruci, Tăierea capului Sfanţului loan 
Botezătorul sau Bobotează, nu poate fi sesizata si apreciata fara postul care le precede sau 
cu care se praznuiesc. Bucuria acestor sărbători, cu rol central in viata credincioşilor, nu ar 
putea fi gustata din plin fara post. Asa cum, la capătul unui urcuş anevoios pe un munte, ne 
apare frumuseţea incantatoare a panoramei văilor si imprejurimilor, la fel apar bucuriile 
marilor praznice bisericeşti după perioadele de urcuş duhovnicesc ale posturilor. A desfiinţa, 
a diminua sau a nu da importanta acestor posturi inseamna a nu socoti sărbătorile insele, de 
care sunt legate, inseamna a strica un echilibru deja stabilit intre post si sărbătoare. La 
acestea se adaugă si faptul ca de posturi sunt legate unele rânduieli specifice de cult 
inserate in cărţile de ritual intrebuintate in aceste perioade, ceea ce ar presupune si o 
modificare sau o adaptare a lor. 

Mai mult chiar, in viata creştinilor ortodocşi posturile care preced marile sărbători au o 
importanta cu totul deosebita pentru ca de ele este legat unul din actele centrale pe care ei 
le indeplinesc in biserica, si anume impartasirea cu Sfanţul Trup si Sânge al Domnului, Taina 
cea mai importanta prin care noi primim pe insusi Mântuitorul Hristos in fiinţa noastră. 
Pentru creştinul ortodox nu se poate concepe impartasire fara post. Respectarea postului 
este o condiţie esenţiala pentru impartasirea cu vrednicie. Ea este si o obligaţie prescrisa de 
porunca a patra bisericeasca prin care ni se cere "sa ne spovedim si sa ne cuminecam in 
fiecare din cele patru posturi mari de peste an, ori daca nu putem, cel puţin o data pe an, in 
postul Sfintelor Paşti". Nu ne putem impartasi decât cu respectarea acestor posturi. Post, 
pocăinţa, impartasire sunt trei acte care se intregesc si se condiţionează reciproc. 

lata de ce Biserica Ortodoxa ramane credincioasa rânduielilor ei tradiţionale privitoare la 
post, acordandu-i acestuia importanta cuvenita in viata credincioşilor. Nu se poate si nu 
trebuie sacrificata sau atinsa o instituţie bimilenara a Bisericii pentru motivul ca numărul 
postitorilor s-a imputinat. A incerca si a opera o reforma a rânduielilor privitoare la post 
inseamna a schimba una din instituţiile si practicile care conferă Ortodoxiei o nota specifica. 
Asa cum rânduielile si formele de cult, care exprima dogma sau adevărurile de credinţa, nu 
pot isi nu trebuie schimbate, la fel nu pot si nu trebuie schimbate nici cele privitoare la post. 
Ele fac parte din tezaurul tradiţional milenar al Bisericii, care isi justifica si locul si 
importanta. 

In concluzie, prescripţiile bisericeşti privitoare la post trebuie păstrate asa cum sunt ele, fara 
sa se introducă in ele vreo modificare. Pentru cazurile in care creştinii nu pot sa respecte 
aceste prescripţii, pe motiv de boala sau datorita unor condiţii deosebite de clima, 
imposibilităţii procurării alimentelor de post sau contextului social, in care trăiesc si 
muncesc, sa se lase la latitudinea Bisericilor Ortodoxe locale sa stabilească limitele si modul 
aplicării iconomiei cu care ierarhii si preoţii duhovnici trebuie sa lucreze in situaţiile speciale, 
generale sau particulare, pentru ca instituţia postului sa ramina cu importanta pe care a 
avut-o intotdeauna in viata Bisericii. 

